ສະ​ມາ​ຊິກ​ສະ​ພາ​ຕ່ຳ ສະ​ຫະ​ລັດ ທ່ານ ຈອນ ລູ​ວິ​ສ ກ່າວ​ວ່າ ທ່ານ​ເປັນໂຣກມະ​ເຮັງ
ທ່ານ ລູ​ວິ​ສ ອາ​ຍຸ 79 ປີ ໄດ້​ເປັນ​ຕົວ​ແທນ​ສະ​ພາ​ຕ່ຳ​ເຂດ​ທີ 5 ໃນ​ລັດ​ ຈໍ​ເຈຍ ນັບ​ຕັ້ງ​ແຕ່​ປີ 1986 ເປັນ​ຕົ້ນ​ມາ ແລະ ໄດ້​ເປັນ​ທີ່​ໄວ້​ວາງ​ໃຈ​ສຳ​ລັບກົດ​ເກນ​ເສ​ລີ​ນິ​ຍົມ ແລະ ສິດ​ທິ​ມະ​ນຸດ.
ສະມາຊິກສະພາຕ່ຳສັງກັດພັກເດໂມແຄຣັດ ທ່ານ ຈອນ ລູວິສ, ຜູ້ທີ່ເປັນຕົວຢ່າງໃນການຕໍ່ສູ້ເພື່ອສິດທິພົນລະເມືອງ, ໄດ້ປະກາດໃນວັນອາທິດວານນີ້ວ່າ ທ່ານເປັນມະເຮັງຕັບອ່ອນລະດັບທີ 4 ທ່ານ ລູວິສ ໄດ້ກ່າວໃນຖະແຫຼງການສະບັບນຶ່ງວ່າ “ຂ້າພະເຈົ້າໄດ້ທຳການຕໍ່ສູ້ໃນບາງຮູບແບບ, ເພື່ອເສລີພາບ, ຄວາມເທົ່າທຽມ, ສິດທິມະນຸດພື້ນຖານ ເກືອບຕະຫຼອດຊີວິດຂອງຂ້າພະເຈົ້າ ຂ້າພະເຈົ້າບໍ່ເຄີຍປະເຊີນກັບການຕໍ່ສູ້ຄືກັບອັນທີ່ຂ້າພະເຈົ້າມີໃນຕອນນີ້ ” ທ່ານກ່າວວ່າ “ສະນັ້ນຂ້າພະເຈົ້າໄດ້ຕັດສິນໃຈທີ່ຈະເຮັດໃນສິ່ງທີ່ຂ້າພະເຈົ້າຮູ້ວ່າຕ້ອງເຮັດ ແລະ ສິ່ງທີ່ຂ້າພະເຈົ້າໄດ້ເຮັດຕະຫຼອດມາ ຂ້າພະເຈົ້າຈະຕໍ່ສູ້ ແລະ ສູ້ຕໍ່ໄປ ພວກເຮົາຍັງມີອຸປະສັກຕ້ອງຜ່ານຜ່າຢູ່ ” ທ່ານ ລູວິສ ໄດ້ກ່າວວ່າ ທ່ານເຂົ້າໃຈ ກ່ຽວກັບ ການຄາດອາກາດຂອງໂຣກ ແລະ ໝໍຂອງທ່ານໄດ້ບອກທ່ານວ່າ ທ່ານມີໂອກາດໃນການຕໍ່ສູ້ກັບມັນ ປະທານສະພາຕ່ຳ ທ່ານນາງ ແນນຊີ ເພໂລຊີ ໄດ້ຂຽນຂໍ້ຄວາມໃນທວິດເຕີວ່າ “ປະຊາຊົນ ອາເມຣິກັນ ຫຼາຍລຸ້ນຄົນ” ໄດ້ສະແດງຄວາມເສຍໃຈກັບທ່ານ ລູວິສ, ໂດຍເວົ້າວ່າທ່ານນາງຮູ້ວ່າທ່ານຈະດີຂຶ້ນ ທ່ານ ລູວິສ ອາຍຸ 79 ປີ ໄດ້ເປັນຕົວແທນສະພາຕ່ຳເຂດທີ 5 ໃນລັດ ຈໍເຈຍ ນັບຕັ້ງແຕ່ປີ 1986 ເປັນຕົ້ນມາ ແລະ ໄດ້ເປັນທີ່ໄວ້ວາງໃຈສຳລັບກົດເກນເສລີນິຍົມ ແລະ ສິດທິມະນຸດ ແຕ່ທ່ານ ລູວິສ ເປັນທີ່ຮູ້ຈັກດີທີ່ສຸດດັ່ງກັບນັກຕໍ່ສູ້ທີ່ບໍ່ຮູ້ອິດເມື່ອຍ ສຳລັບສິດທິພົນລະເມືອງ ທ່ານ ໄດ້ເດີນຂະບວນກັບທ່ານ ມາຕິນ ລູເຕີ ຄິງ ໃນຕົ້ນຊຸມປີ 1960, ນັ່ງຢູ່ບ່ອນກິນເຂົ້າທ່ຽງທີ່ແບ່ງແຍກເຊື້ອຊາດສີຜິວ, ແລະ ໄດ້ເປັນຜູ້ເຄາະຮ້າຍຂອງກະບອງ ແລະ ໄມ້ຄ້ອນຕຳຫຼວດ, ທ່ານໄດ້ປະສົບກະໂຫຼກຫົວແຕກ ທ່ານ ລູວິສ ແມ່ນຕົ້ນສະບັບຜູ້ຄັດຄ້ານກົດໝາຍເຊື້ອຊາດສີຜິວ, ເດີນທາງດ້ວຍລົດເມຂ້າມພາກໃຕ້ຂອງປະເທດ ດັ່ງກັບສ່ວນນຶ່ງຂອງການຕໍ່ສູ້ເພື່ອການລວມຕົວກັນ